Eron “oltilik” bilan oldindan kelishib olingani haqidagi xabarni rad etdi

Eron muzokaralar guruhiga yaqin manba Tehron va uning muzokaralardagi sherigi o‘rtasida qarama-qarshilik keltirib chiqaruvchi masalalar saqlanib qolayotganini ma’lum qildi, deb xabar bermoqda “RBK”.

Avvalroq, ismi oshkor qilinmagan diplomatga asoslanib Eron va “oltilik” mamlakatlari sanksiyalarni yumshatish bo‘yicha oldindan kelishuvga erishilgani, ya’ni ikkala tomon ekspertlari sanksiyalar bekor qilinishi muddati va tartibi belgilanadigan hujjatni yaratishga kelishib olgani xabar qilingan. Eronning Press TV telekanali buni “butunlay asossiz” deb atagan.
Ma’lumot uchun, Eron va “oltilik” mamlakatlari (Rossiya, AQSh, Xitoy, Buyuk Britaniya, Fransiya, Germaniya) Tehron yadro dasturining harbiy salohiyatini yo‘qotish evaziga sanksiyalarni yumshatish bo‘yicha muzokaralar o‘tkazmoqda.